CELEX: 42012D0345
Language: mt
Date: 2012-06-20 00:00:00
Title: 2012/345/UE: Deċiżjoni tar-Rappreżentanti tal-Gvernijiet tal-Istati Membri tal- 20 ta’ Ġunju 2012 li taħtar Imħallfin u Avukati Ġenerali fil-Qorti tal-Ġustizzja

29.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 169/60
            
         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tal-20 ta’ Ġunju 2012
   li taħtar Imħallfin u Avukati Ġenerali fil-Qorti tal-Ġustizzja
   (2012/345/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 253 u 255 tiegħu,
   Billi:
   
               (1)
            
            
               Il-mandati ta’ erbatax-il Imħallef u erba’ Avukati Ġenerali tal-Qorti tal-Ġustzzja waslu biex jiskadu fis-6 ta’ Ottubru 2012. Għall-perijodu mis-7 ta’ Ottubru 2012 sas-6 ta’ Ottubru 2018, erbatax-il Imħallef u erba’ Avukati Ġenerali għandhom jinħatru fil-Qorti tal-Ġustizzja.
            
         
               (2)
            
            
               Fil-25 ta’ April 2012, permezz tad-Deċiżjoni 2012/244/UE (1), ir-Rappreżentanti tal-Gvernijiet tal-Istati Membri ħatru ħdax-il Imħallef u tliet Avukati Ġenerali fil-Qorti tal-Ġustizzja għall-perijodu mis-7 ta’ Ottubru 2012 sas-6 ta’ Ottubru 2018.
            
         
               (3)
            
            
               Biex titwettaq is-sostituzzjoni parzjali tal-Imħallfin u l-Avukati Ġenerali tal-Qorti tal-Ġustizzja, ir-Rappreżentanti tal-Gvernijiet tal-Istati Membri għandhom jaħtru tliet Imħallfin oħra u Avukat Ġenerali wieħed fil-postijiet li għad fadal biex jimtlew.
            
         
               (4)
            
            
               Il-Gvernijiet tal-Istati Membri ipproponew il-ħatra mill-ġdid tas-Sur Antonio TIZZANO u l-ħatra tas-Sur Christopher VAJDA bħala Mħallfin tal-Qorti tal-Ġustizzja kif ukoll il-ħatra mill-ġdid tas-Sur Paolo MENGOZZI bħala Avukat Ġenerali tal-Qorti tal-Ġustizzja. Il-kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tal-kandidati msemmija qabel għall-qadi tad-dmirijiet ta’ Mħallef jew Avukat Ġenerali fil-Qorti tal-Ġustizzja.
            
         
               (5)
            
            
               Żewġ Imħallfin u Avukat Ġenerali tal-Qorti tal-Ġustizzja għandhom għalhekk jinħatru għall-perijodu mis-7 ta’ Ottubru 2012 sas-6 ta’ Ottubru 2018. Il-post li jifdal ta’ Mħallef fil-Qorti tal-Ġustizzja ser jimtela f’data aktar tard,
            
         ADOTTAW DIN ID-DEĊIŻJONI:
   Artikolu 1
   1.   Dawn li ġejjin huma b’dan maħtura Mħallfin fil-Qorti tal-Ġustizzja għall-perijodu mis-7 ta’ Ottubru 2012 sas-6 ta’ Ottubru 2018:
   
                
            
            
               Is-Sur Antonio TIZZANO
            
         
                
            
            
               Is-Sur Christopher VAJDA
            
         2.   Is-Sur Paolo MENGOZZI huwa b’dan maħtur Avukat Ġenerali fil-Qorti tal-Ġustizzja għall-perijodu mis-7 ta’ Ottubru 2012 sas-6 ta’ Ottubru 2018.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-20 ta’ Ġunju 2012.
      
         
            Il-President
         
         J. TRANHOLM-MIKKELSEN
      
   
   
      (1)  ĠU L 121, 8.5.2012, p. 21.